Source: http://www.rmp.ee/maksud/maksud_yldiselt/varjatud-kasumieraldise-maksustamine-ja-deklareerimine-2017-11-30
Timestamp: 2018-03-18 23:06:09+00:00
Document Index: 3144146

Matched Legal Cases: ['§ 502', '§ 6', '§ 6', '§ 6', '§ 6', '§ 502', '§ 50']

Varjatud kasumieraldise maksustamine ja deklareerimine - RMP.ee
Esileht » Maksundus » Maksudest üldiselt » Varjatud kasumieraldise maksus ...
Varjatud kasumieraldise maksustamine ja deklareerimine
emaettevõtjale või
emaettevõtja teisele tütarettevõtjale ehk sõsarettevõtjale
väljaantud laen, kui laenulepingu tingimustest ja laenu kasutamisest nähtub, et laenu ei kavatseta tagasi maksta või see osutub ilmselgelt võimatuks (TuMS § 502 lõige 1).
Varjatud kasumieraldiste säte kehtib kontserni emaettevõtjale ja sõsarettevõtjale äriseadustiku tähenduses. Äriseadustiku § 6 järgi võib kontsern olla:
osaluskontsern, kus emaettevõtjal on tütarettevõtjas häälteenamus ehk üle 50% häältest. Emaettevõtja tütarettevõtjaks on ka ühing, kus häälteenamus on teisel tütarettevõtjal või tütarettevõtjal üksinda või koos emaettevõtjaga (ÄS § 6 lõige 1).
lepinguline kontsern, kus emaettevõtjal on tütarettevõtjas osalus ja emaettevõtja omab tütarühingu osaniku või aktsionärina lepingu alusel valitsevat mõju (ÄS § 6 lõige 2);
faktiline kontsern, kus emaettevõtjal on tütarettevõtjas osalus ja emaettevõtja omab tütarühingu osaniku või aktsionärina reaalselt valitsevat mõju (ÄS § 6 lõige 6).
Emaettevõtjana käsitatakse ka ühingut, kes asub kontsernis laenu andvast tütarettevõtjast ülalpool, samuti mittetulundusühingut ja sihtasutust, kellel on laenu andvas ühingus häälteenamus või valitsev mõju (TuMS § 502 lg 2).
Selleks et otsustada, kas emaettevõtjale või sõsarettevõtjale antud laen on käsitatav varjatud kasumi jaotamisena või mitte, tuleb hinnata ettevõtja majandustegevust tervikuna.
Üldjuhul tuleb eeldada, et mistahes investeeringu tegemine (kaasa arvatud laenu andmine) on ettevõtlusega seotud, kui sellelt on eeldatavasti võimalik saada tulu ning laenu andmine vastab sedalaadi tehingu tavapärastele tingimustele. Samuti tuleb arvestada ka laenu andja ja saaja omavahelisi suhteid (seotus osaluse või juhtimise kaudu, varasem või tulevikus kavandatav koostöö jms). Oluline võib olla arvestada ka laenu andja võimalikke alternatiive investeerimisel ning laenu saaja alternatiivseid võimalusi laenu saamisel (riigikohtu halduskolleegiumi otsus 3-3-1-22-07).
Et hinnata laenu vastavust tavapärastele tingimustele, tuleb eelkõige pöörata tähelepanu:
laenusaaja võimele saadud laenu tagasi maksta (riigikohtu halduskolleegiumi otsus 3-3-1-22-07).
Maksustamine on õigustatud eelkõige siis, kui laenulepingu tingimustest ja laenu kasutamisest nähtub, et laenu ei kavatseta tagasi maksta või see osutub ilmselgelt võimatuks. Hinnates tagasimaksmise tõenäosust analüüsitakse laenusaaja olemasolevat ja kavandatavat äritegevust, tema äriplaani ja muud majandustegevusega seonduvat informatsiooni. Hinnates laenusaaja suutlikkust laenu tagasi maksta on oluline arvestada ka tagatise olemasolu (riigikohtu halduskolleegiumi otsus 3-3-1-22-07).
Kui varjatud kasumieraldisena maksustatud laen tagastatakse täielikult või osaliselt, siis on õigus tagastatud summa ulatuses maksta maksuvabalt dividende (TuMS § 50 lg 11 punkt 7). Tagastatud laen ja maksuvabad dividendid deklareeritakse samuti maksudeklaratsiooni vorm TSD lisal 7.
Seotud märksõnad: tütarettevõte, emaettevõte, kontsern, varjatud kasumieraldis
Maksuamet kavatseb OÜ-tamist ohjeldada avalikkuse teavitamisega 16.11.2017